[{"text_idx": "#000000", "text": "Ointxek 100-91 garaitu du Pielagos, eta sailkapeneko goialdean darrai"}, {"text_idx": "#000001", "text": "Mondragon Unibertsitateak sailkapeneko 3. postuan jarraitzen du sendo. Martin Buesa, 4 hilabete inguru jokatu barik izan ostean, lehiaketara itzuli da gaurkoan."}, {"text_idx": "#000003", "text": "Pibot gasteiztarrak ez zuen 5. jardunalditik lehiaketan jokatzen, eta jokalari oso garrantzitsu hau hasieratik aritu da gaurkoan. 4 minutu jokatu ahal izan ditu."}, {"text_idx": "#000004", "text": "Lehen laurden horretan Kantabriako taldea hobeto aritu da (17-24) baina bigarrena Mondragon Unibertsitatearentzat izan da. Martxelen hiruko batek Pielagosi hutsartea eskatu arazi dio (41-35)."}, {"text_idx": "#000005", "text": "Azpimarratzekoa da Dani Lorenzok gaur denera 22 puntu saskiratu eta 8 asistentzia eman dituela. Baita taldeak azken segundoan saskiratzea lortu duela, eta ondorioz atsedenean emaitza 45-39koa zen."}, {"text_idx": "#000006", "text": "Hirugarren laurdenean Ointxe nagusitu da, eta aipatzekoa da gaur kanpoko jokalariek taldeko puntu guztien %70 inguru lortu dutela. Azken laurdenean taldeak errentari eutsi dio, eta 100-91 nagusitu da."}, {"text_idx": "#000007", "text": "Eneko Mataren taldeak sailkapeneko 3. postuan da, bigarren sailkatuarekin puntuka berdinduta, Baskoniak ere 36 puntu baititu."}]